
 10.2.2012
 BG
 Официален вестник на Европейския съюз
 L 37/55
 РЕГЛАМЕНТ ЗА ИЗПЪЛНЕНИЕ (ЕС) No 111/2012 НА КОМИСИЯТА
 от 9 февруари 2012 година
 за откриване на тръжна процедура за помощ за частно складиране на маслиново масло
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (наричан по-долу „Общ регламент за ООП“) (1) и по-специално член 43, букви а), г) и й) във връзка с член 4 от него,
 като има предвид, че:
 (1)
 В член 33 от Регламент (ЕО) No 1234/2007 се предвижда, че Комисията може да реши да упълномощи органи, предлагащи достатъчно гаранции и одобрени от държавите-членки, да сключат договори за складиране на маслиновото масло, което те предлагат на пазара, в случай на сериозни смущения на пазара в определени региони на Европейския съюз.
 (2)
 В Испания и Гърция — държави-членки, които двете заедно осигуряват повече от две трети от маслиновото масло, произвеждано в Съюза, средната цена на маслиновото масло, регистрирана на пазара през периода, посочен в член 4 от Регламент (ЕО) No 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти, е под равнището, указано в член 33 от Регламент (ЕО) No 1234/2007 (2). Това причинява сериозни смущения на пазарите на тези държави-членки. Пазарът на маслиново масло в Съюза се характеризира с високо равнище на взаимозависимост и затова съществува риск сериозното смущение на испанския и гръцкия пазар да се разпространи във всички държави-членки, които произвеждат маслиново масло.
 (3)
 В член 31 от Регламент (ЕО) No 1234/2007 се предвижда, че може да бъде отпусната помощ за частно складиране на маслиново масло и че помощта следва да бъде определена от Комисията предварително или чрез тръжна процедура.
 (4)
 С Регламент (ЕО) No 826/2008 бяха установени общи правила за прилагането на схема за помощ за частно складиране. Съгласно член 6 от горепосочения регламент следва да бъде открита тръжна процедура в съответствие с подробните правила и условия, предвидени в член 9 от същия регламент.
 (5)
 Максималното общо количество, за чието частно складиране може да бъде отпусната помощ, следва да бъде определено на равнище, което съгласно анализа на пазара би допринесло за стабилизирането на пазара.
 (6)
 С цел да се улеснят административната работа и работата по контрола във връзка със сключването на договори, следва да се определи минималното количество продукт, за което трябва да се отнася всяка оферта.
 (7)
 Следва да се определи гаранция, за да се подсигури, че операторите ще изпълнят договорните си задължения и че мярката ще окаже желаното въздействие върху пазара.
 (8)
 С оглед на развитието на ситуацията на пазара през настоящата пазарна година и на прогнозите за следващата пазарна година Комисията следва да има възможността да реши да съкрати срока на договорите, които се изпълняват, и да коригира съответно равнището на помощта. Тази възможност трябва да бъде включена в договора, както е предвидено в